Α4-0229/96

Απόφαση σχετικά με την κοινή θέση που ενέκρινε το Συμβούλιο ενόψει της έκδοσης οδηγίας του Συμβουλίου όσον αφορά την πρόσβαση στην αγορά υπηρεσιών εδάφους στους αερολιμένες της Κοινότητας (C4-0220/96 - 94/0325(SYN)),

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου, C4-0220/96 - 94/0325(SYN),

- έχοντας υπόψη τη γνωμοδότησή του σε πρώτη ανάγνωση ((ΕΕ C 323, 4.12.1995, σελ. 94)) επί της πρότασης της Επιτροπής COM(94)0590 ((ΕΕ C 142, 8.6.1995, σελ. 7)),

- έχοντας υπόψη την τροποποιημένη πρόταση της Επιτροπής, COM(96)0075 ((ΕΕ C 124, 27.4.1996, σελ. 19)),

- έχοντας υπόψη το άρθρο 189 Β, παράγραφος 2 της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Μεταφορών και Τουρισμού (A4-0229/96),

1. τροποποιεί την κοινή θέση ως εξής[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 10)

Άρθρο 2, σημείο στ)

>Αρχικό κείμενο>

στ) εξυπηρέτηση δι' ιδίων μέσων: μορφή παροχής υπηρεσιών εδάφους όπου ο χρήστης παρέχει απ' ευθείας εις εαυτόν μια ή περισσότερες κατηγορίες υπηρεσιών εδάφους χωρίς να συνάπτει με τρίτο καμία σύμβαση, υπό οιαδήποτε ονομασία, για την παροχή αυτών. Κατά την έννοια του παρόντος ορισμού, οι χρήστες δεν λογίζονται έναντι αλλήλων ως τρίτοι εφόσον:

- ο ένας κατέχει πλειοψηφική συμμετοχή στον άλλον, ή

- ένας και ο αυτός φορέας κατέχει πλειοψηφική συμμετοχή σε όλους.

>Κείμενο μετά την ψηφοφορία στο ΕΚ>

στ) εξυπηρέτηση δι' ιδίων μέσων: μορφή παροχής υπηρεσιών εδάφους όπου ο χρήστης παρέχει απ' ευθείας εις εαυτόν μια ή περισσότερες κατηγορίες υπηρεσιών εδάφους χωρίς να συνάπτει με τρίτο καμία σύμβαση, υπό οιαδήποτε ονομασία, για την παροχή αυτών.

(Τροπολογία 39)

Άρθρο 5

>Αρχικό κείμενο>

Δώδεκα μήνες, το αργότερο, μετά την έναρξη ισχύος της παρούσας οδηγίας, τα κράτη μέλη μεριμνούν ώστε να συγκροτηθεί σε κάθε καλυπτόμενο αερολιμένα, επιτροπή απαρτιζόμενη από τους εκπροσώπους των χρηστών ή τις αντιπροσωπευτικές οργανώσεις τους. Κάθε χρήστης δικαιούται να συμμετέχει στην επιτροπή ή να εκπροσωπείται από οργάνωση στην οποία αναθέτει την αποστολή αυτή.

>Κείμενο μετά την ψηφοφορία στο ΕΚ>

1. Δώδεκα μήνες, το αργότερο, μετά την έναρξη ισχύος της παρούσας οδηγίας, τα κράτη μέλη μεριμνούν ώστε να συγκροτηθεί σε κάθε καλυπτόμενο αερολιμένα, επιτροπή απαρτιζόμενη από τους εκπροσώπους των χρηστών ή τις αντιπροσωπευτικές οργανώσεις τους.

>Κείμενο μετά την ψηφοφορία στο ΕΚ>

2. Κάθε χρήστης δικαιούται να συμμετέχει στην επιτροπή ή να εκπροσωπείται από οργάνωση στην οποία αναθέτει την αποστολή αυτή. Οι εργαζόμενοι στον αερολιμένα και οι αντιπροσωπευτικές οργανώσεις των επιβατών που χρησιμοποιούν τον αερολιμένα, εφόσον υπάρχουν τέτοιες οργανώσεις, έχουν επίσης το δικαίωμα συμμετοχής στην εν λόγω επιτροπή. Η διαδικασία λήψης αποφάσεων της επιτροπής λαμβάνει υπόψη τον όγκο της δραστηριότητας των διαφόρων χρηστών του αερολιμένα, διασφαλίζοντας ταυτόχρονα ότι εκπροσωπούνται όλα τα συμφέροντα.

>Κείμενο μετά την ψηφοφορία στο ΕΚ>

Ο πρόεδρος της επιτροπής ορίζεται από τα κράτη μέλη και είναι τόσο ανεξάρτητος από τον οργανισμό διαχείρισης του αερολιμένα, όσο και από τους χρήστες.

>Κείμενο μετά την ψηφοφορία στο ΕΚ>

3. Η επιτροπή χρηστών επικουρεί τον οργανισμό διαχείρισης του αερολιμένα κατά την επιλογή των φορέων παροχής υπηρεσιών εδάφους, ενώ πραγματοποιεί συχνά διαβουλεύσεις με τον εν λόγω οργανισμό για να συμβάλει στην αποτελεσματική λειτουργία των υπηρεσιών και των εγκαταστάσεων του αερολιμένα.

(Τροπολογία 31)

Άρθρο 9, παράγραφος 1, σημείο α)

>Αρχικό κείμενο>

α) να περιορίσει τον αριθμό παρεχόντων υπηρεσίες για κάθε κατηγορία υπηρεσιών εδάφους, πλην εκείνων του άρθρου 6, παρ. 2. Στην περίπτωση αυτή, ισχύουν οι παράγραφοι 2 και 3 του άρθρου 6[semigr ]

>Κείμενο μετά την ψηφοφορία στο ΕΚ>

α) να περιορίσει τον αριθμό παρεχόντων υπηρεσίες για μία ή περισσότερες κατηγορίες υπηρεσιών εδάφους, πλην εκείνων του άρθρου 6, παρ. 2 για ολόκληρο τον αερολιμένα ή τμήμα αυτού. Στην περίπτωση αυτή, ισχύουν οι παράγραφοι 2 και 3 του άρθρου 6[semigr ]

(Τροπολογία 12)

Άρθρο 9, παράγραφος 6α (νέα)

>Κείμενο μετά την ψηφοφορία στο ΕΚ>

6α. Αυτά τα χρονικά όρια και οι διατάξεις της παραγράφου 2β) δεν ισχύουν σε περίπτωση που ο οργανισμός διαχείρισης του αερολιμένος μπορεί να δείξει ότι η επέκταση και η αλλαγή του αερολιμένος, η οποία θα ήταν υπό άλλες συνθήκες απαραίτητη, δεν είναι δυνατή για σχετικούς, αντικειμενικούς και διαφανείς λόγους.

(Τροπολογία 13)

Άρθρο 11, παράγραφος 1α (νέα)

>Κείμενο μετά την ψηφοφορία στο ΕΚ>

1α. Η εφαρμογή της παρούσης οδηγίας δεν επηρεάζει τις υπάρχουσες αποφάσεις επιλογής έως ότου εκπνεύσουν οι συμβάσεις υπό τον όρο ότι υπάρχει επαρκής ανταγωνισμός στον αερολιμένα σύμφωνα με την οδηγία καθώς και ότι η ημερομηνία εκπνοής της σύμβασης είναι σε εύλογο χρονικό διάστημα. Η παρούσα διάταξη ισχύει ειδικότερα για τις συμβάσεις που συνήφθησαν πριν από τις 13 Δεκεμβρίου 1994. Τα κράτη μέλη κοινοποιούν στην Επιτροπή αυτές τις συμβάσεις. Μετά την εκπνοή τους, θα πραγματοποποιηθεί επιλογή σύμφωνα με το παρόν άρθρο.

(Τροπολογία 3)

Άρθρο 11, παράγραφος 3α (νέα)

>Κείμενο μετά την ψηφοφορία στο ΕΚ>

3α. Όπου ο αριθμός των παρεχόντων υπηρεσιών εδάφους (ground handling) περιορίζεται κατ'εφαρμογή των άρθρων 6, παράγραφος 2 και 9 παράγραφος 1 (β), η αεροπορική εταιρεία που κατέχει πλέον του 25% της κίνησης του αεροδρομίου, ή προκειμένου για αεροδρόμια νήσων πλέον του 25% της τακτικής (scheduled) κίνησης του αεροδρομίου, θα επιτρέπεται, είτε να εισέλθει στην αγορά του εν λόγω αεροδρομίου, είτε να συνεχίσει να παρέχει υπηρεσίες handling σε τρίτους σε αυτό το αεροδρόμιο, χωρίς να υπόκειται στη διαδικασία επιλογής που προβλέπεται στην παράγραφο 1 του παρόντος άρθρου.

(Τροπολογία 33)

Άρθρο 14, παράγραφος 1, πρώτο και δεύτερο εδάφιο

>Αρχικό κείμενο>

1. Σε ένα αερολιμένα, τα κράτη μέλη μπορούν να εξαρτούν τη δραστηριότητα του παρέχοντος υπηρεσίες ή του εξυπηρετούμενου δι' ιδίων μέσων χρήστη από την έγκριση εκ μέρους δημόσιας αρχής, ανεξάρτητης του οργανισμού διαχείρισης του συγκεκριμένου αερολιμένα.

>Κείμενο μετά την ψηφοφορία στο ΕΚ>

1. Σε ένα αερολιμένα, τα κράτη μέλη εξαρτούν τη δραστηριότητα του παρέχοντος υπηρεσίες ή του εξυπηρετούμενου δι' ιδίων μέσων χρήστη από την έγκριση εκ μέρους δημόσιας αρχής, ανεξάρτητης του οργανισμού διαχείρισης του συγκεκριμένου αερολιμένα.

>Αρχικό κείμενο>

Τα κριτήρια χορήγησης της έγκρισης αναφέρονται στην προστασία ή την ασφάλεια των εγκαταστάσεων, των αεροσκαφών, του εξοπλισμού ή των προσώπων, στην προστασία του περιβάλλοντος και στην οικεία κοινωνική νομοθεσία.

>Κείμενο μετά την ψηφοφορία στο ΕΚ>

Τα κριτήρια χορήγησης της έγκρισης αναφέρονται στην κατάλληλη οργάνωση, την καλή οικονομική κατάσταση, την επαρκή ασφαλιστική κάλυψη και την απαραίτητη εξειδίκευση του προσωπικού που παρέχει υπηρεσίες εδάφους καθώς και την προστασία ή την ασφάλεια των εγκαταστάσεων, των αεροσκαφών, του εξοπλισμού ή των προσώπων, στην προστασία του περιβάλλοντος και στην τήρηση της οικείας κοινωνικής νομοθεσίας.

(Τροπολογία 35)

Άρθρο 18

>Αρχικό κείμενο>

Κοινωνική προστασία και προστασία του περιβάλλοντος

>Κείμενο μετά την ψηφοφορία στο ΕΚ>

Κοινωνική προστασία

>Αρχικό κείμενο>

Με την επιφύλαξη της εφαρμογής της παρούσας οδηγίας και έχοντας υπόψη τις λοιπές διατάξεις του κοινοτικού δικαίου, τα κράτη μέλη μπορούν να λαμβάνουν τα αναγκαία μέτρα για την προστασία των δικαιωμάτων των εργαζομένων και του περιβάλλοντος.

>Κείμενο μετά την ψηφοφορία στο ΕΚ>

Οι διατάξεις της παρούσας οδηγίας ουδόλως θίγουν τα δικαιώματα και τις υποχρέωσεις των κρατών μελών σε ό,τι αφορά τη διασφάλιση της προστασίας των δικαιωμάτων των εργαζομένων, συμπεριλαμβανομένου του τομέα των προτύπων ασφαλείας, της απαραίτητης τεχνικής ειδίκευσης, κατάρτισης και πιστοποίησης καθώς και της συμμετοχής ή και εκπροσώπησης των εργαζομένων σε συνδικάτα.

(Τροπολογία 36)

Άρθρο 22, δεύτερο εδάφιο

>Αρχικό κείμενο>

Η έκθεση αυτή, συνοδευόμενη από προτάσεις αναθεώρησης της οδηγίας, θα συνταχθεί εντός των δύο ετών από τις ημερομηνίες που αναφέρονται στο άρθρο 1.

>Κείμενο μετά την ψηφοφορία στο ΕΚ>

Η έκθεση αυτή θα συνταχθεί το αργότερο στις 31 Δεκεμβρίου 1999 και θα περιλαμβάνει λεπτομερή περιγραφή των γενικών και λειτουργικών κανόνων ασφαλείας στους αερολιμένες καθώς και τους νόμους και τους κανονισμούς των κρατών μελών για την έγκριση δραστηριοτήτων παροχής υπηρεσιών εδάφους και για την κατάρτιση και τις κοινωνικές διατάξεις που αφορούν τους εργαζομένους σε τέτοιες επιχειρήσεις. Η έκθεση θα συνοδεύεται από προτάσεις για την αναθεώρηση της οδηγίας, συμπεριλαμβανομένων κυρίως από την επιφύλαξη των απαραίτητων κοινοτικών κανόνων υπό την επιφύλαξη της αρχής της επικουρικότητας.